Source: http://docplayer.fi/443584-Sisalto-puheenjohtajan-katsaus.html
Timestamp: 2018-03-19 01:28:40+00:00
Document Index: 12625200

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

2 SISÄLTÖ Puheenjohtajan katsaus Toimintakertomus 1. Edunvalvonta 1.1. Neuvottelu- ja sopimustoiminta Julkinen sektori Valtio Kunta Yksityinen sektori Yleistä Liittokohtaisia neuvotteluja Yt-neuvottelut Muu edunvalvontatoiminta Luottamusmiehet 1.2. Yksilöllinen edunvalvonta 2. Järjestötoiminta 2.1. Jäsenistö 2.2. Jäsenpalvelut 2.3. Jäsenjärjestöt 2.4. Koulutus ja seminaarit 2.5. Huomionosoitukset ja stipendit 2.6. Yhteistyö 3. Tutkimustoiminta ja viestintä 3.1. Tutkimustoiminta 3.2. Viestintä 4. Hallinto 4.1. Liittovaltuusto 4.2. Hallitus 4.3. Toimisto ja henkilöstö 4.4. Jäsenmaksut 5. Talouskertomus Liitteet: Luottamushenkilöt ja henkilöstö Edustukset Akava-yhteisössä Jäsentietoja graafisessa muodossa 2
3 PUHEENJOHTAJAN KATSAUS Muutoksen vuosi 2008 Vuosi 2008 oli mitä erikoisin maailmataloudessa. Ikuiseksi luultu talouskasvun aika kääntyi lähes vapaaseen pudotukseen vuoden lopulla. Ennusteet ovat kuukausi kuukaudelta synkemmät. Liiton toiminnalle vuosi oli kuitenkin vakaata aikaa. Liiton jäsenmäärä kasvoi tasaisesti. Olemme olleet hyvässä kolmen prosentin kasvussa jo muutaman vuoden. Lähivuodet näyttävät tässä suhteessa valoisilta. Edes suurten ikäluokkien eläköityminen ei näyttäisi vähentävän jäsenmääräämme paljoakaan. Kasvu tarkoittaa suurta haastetta liiton palveluille. On pysyttävä tarjoamaan sellaisia palveluita, joita jäsenet ammattiyhdistysliitoltaan odottavat. Erityisesti nyt, epävakaiden näkymien aikana, on pystyttävä tarjoamaan tukea ja turvaa. Siksi loppuvuonna tehtiin jäsenkysely, jolla kartoitettiin jäsenpalvelujen ja jäsenetujen tarvetta. Myös vuosittainen työmarkkinatutkimus antaa tarpeellista tietoa jäsenkuntamme tilanteesta. Huoli työpaikan turvasta on suuri tänä päivänä. Lomautukset ja irtisanomiset eivät vielä vuonna 2008 koskettaneet kovin montaa SVAL:n jäsentä. Tilanne voi kuitenkin muuttua. Korkeasti koulutettujen työttömyys on nyt erilaista kuin yhdeksänkymmentäluvun laman aikaan. Työttömiä korkeakoulutettuja on jo ilman huonoa taloudellista tilannettakin enemmän, yli kuusinkertainen määrä. Yleinen koulutustaso on Suomessa noussut, joten jo taantuman alkuvaiheessa korkeasti koulutettujen työttömien määrä on suurempi. Edunvalvontamme onkin nyt tärkeämmässä roolissa kuin pitkään aikaan. Jo kuluneena vuonna töitä tehtiin hartiavoimin. Liiton jäsenmäärän tasainen kasvu takaa sen, että voimme tarjota alati laajenevan palveluvalikon jäsenistöllemme. Nettisivuille on koostettu paketti, joka auttaa YTneuvottelujen uhatessa eteenpäin. SVAL:n palvelussuhdeneuvonta auttaa myös aina. Myös järjestötoiminnan kehittämiseen on nyt enemmän resursseja. Siksi vuonna 2008 toteutettiin erityinen jäsenrekrytointikampanja. Alueilla, jäsenjärjestöissä ja opiskelijaliitossa tehtävä työ ansaitsee kaiken emoliiton tuen. Siellä on jäsenistömme, siellä on rekrytointipohjamme. Viestinnällinen haaste on edelleen olemassa: miten vakuutamme olevamme paras edunvalvoja kaikille yhteiskuntatieteilijöille. Elina Moisio puheenjohtaja 3
4 TOIMINTAKERTOMUS 1. EDUNVALVONTA 1.1. Neuvottelu- ja sopimustoiminta Julkinen sektori Kollektiivista edunvalvontaa hoidettiin Julkisen sektorin esimiehet ja asiantuntijat JEA ry:n kautta julkisen sektorin neuvottelujärjestössä Julkisalan koulutettujen neuvottelujärjestö JUKO ry:ssä. Valtiosektorin edunvalvonnan osalta JEA ry:n ja vastaavan yhteenliittymän Vakava ry:n asiamiehet tekivät myös yhteistyötä mm. koulutuksen, tutkimuksen ja yleisen mielipiteiden vaihtamisen osalta. Julkista sektoria hoitaa liitossa ja jukolaisessa yhteistyössä yksi asiamies. Valtio Edunvalvonnassa ykkössijalle nousivat valtiohallinnon organisaatiohankkeisiin vaikuttaminen sekä palkkausjärjestelmien edelleen kehittäminen, mm. valtioneuvoston yhteisen palkkausjärjestelmän aikaansaaminen. Myös yliopistouudistus ja sen aiheuttamat tulevat sopimustoiminnan muutokset aiheuttivat keskustelua sekä suunnittelua. Sopimusneuvottelutoiminta tapahtui ennen kaikkea VES:n alaisissa työryhmissä. Valtiosektorin ns. kummijärjestelmässä SVAL:n asiamies toimi ykköskummina ulkoasiainministeriössä ja ulkoasiainhallinnossa, valtion taloudellisessa tutkimuslaitoksessa, tilastokeskuksessa, sosiaali- ja terveysministeriössä sekä STAKESissa, sekä kakkoskummina opetusministeriössä, kuluttajavirastossa, vakuutusvalvontavirastossa ja työministeriössä (myöhemmin TEM:ssä). Kunta Edunvalvontatoiminnan painopisteitä oli mm. kunta- ja palvelurakenneuudistuksen haaste paikalliselle edunvalvonnalle sekä ns. Tehy-pöytäkirjan aiheuttavat ongelmat sekä neuvottelujärjestö- että paikallistason edunvalvonnassa. Kunnallisesta pääsopimuksesta neuvoteltiin ja huhtikuussa hyväksyttiin sopimus aiemman pääsopimuksen noudattamisesta. Loppuvuodesta käynnistettiin uudelleen uutta pääsopimusta koskevat neuvottelut. Kuluneen vuoden aikana selviteltiin useiden liittojen yhteistyönä hinnoittelun ulkopuolella olevien jäsenten määrää ja heidän palkkaustaan. Selvitystä hyödynnetään edunvalvontatyössä. 4
5 Yksityinen sektori Yleistä Liiton yksityisen sektorin edunvalvonta hoidetaan pitkälti yhteistyössä muiden yksityisellä sektorilla toimivien akavalaisten liittojen kanssa Akavan yksityisen sektorin neuvottelujärjestön, Ylemmät toimihenkilöt YTN ry:n puitteissa. Tähän on resurssoitu erityisesti neuvottelupäällikön työpanosta. Tämän lisäksi edunvalvontatyötä tehtiin SVAL:n nimissä erilaisissa liiton jäsenistöä koskevissa työpaikkatason tapauksissa. Liittokohtaisia neuvotteluja Vuonna 2008 neuvottelu- ja sopimustoiminnan puitteissa saatiin YTN:n toimesta aikaiseksi kaksi palkkapöytäkirjaa, metsä- ja kemianteollisuuden aloille. Pääosa vuoden 2007 sopimuskierroksella tehdyistä sopimuksista oli voimassa kuluneen toimintavuoden. Yt-neuvottelut Yleismaailmallinen taloustilanne näkyi niin SVAL:n kuin muidenkin YTN-liittojen edunvalvonnassa loppusyksystä alkaen. Yt-neuvottelukaruselli pyörähti täyteen vauhtiin marraskuussa Perinteisten suhdanneherkkien rakennus- ja vientiteollisuuden yritysten lisäksi neuvotteluja käytiin myös suunnittelualalla. Uutena piirteenä oli havaittavissa henkilöstömenojen pienentämiseen tähtäävien yt-neuvottelujen käynnistäminen järjestösektorilla. Muu edunvalvontatoiminta Vuonna 2007 käynnistetty SVAL:n järjestösektorin taustaryhmätoiminta jatkui pienimuotoisesti myös kuluneena vuonna. Asian tiimoilta kokoontui muutaman kerran järjestöissä toimivia liiton jäseniä. Tapaamisissa kartoitettiin keskeisiä alan edunvalvontahaasteita. Kuntoutuskeskus Petreaan saatiin neuvoteltua kuntoutussosiaalityöntekijöitä koskeva palkkasopimus varsinaista työehtosopimusta täydentämään Luottamusmiehet Kertomusvuonna JUKOn pääluottamusmiehinä, luottamusmiehinä tai varaluottamusmiehinä toimi valtiosektorilla 35 ja kuntasektorilla 13 liiton jäsentä sekä 5
6 YTN:n luottamusmiehinä kolme, luottamusvaltuutettuina kolme ja yhteyshenkilöinä kaksi liiton jäsentä. Liitto oli mukana suunnittelemassa ja toteuttamassa muiden liittojen kanssa sekä YTN:n luottamushenkilöille että JUKOn valtiosektorin luottamusmiehille järjestettävää koulutusta. Liiton jäseninä olevia luottamusmiehiä, toimihenkilöitä ja muita aktiivijäseniä osallistui Akavan, JUKOn sekä YTN:n järjestämiin edunvalvontakoulutuksiin ja seminaareihin Yksilöllinen edunvalvonta Liiton toimiston toiminnan painopiste oli kuten aiemminkin palvelussuhteisiin liittyvässä neuvonnassa ja erilaisten ongelmatilanteiden ratkaisemisessa. Liiton lakimies, neuvottelupäällikkö ja asiamies neuvoivat jäseniä myös palkkaukseen, koulutukseen ja työttömyyteen liittyvissä asioissa. Kyselyitä palvelussuhdeongelmista tuli liiton toimistoon päivittäin sekä puhelimitse että sähköpostitse edellisvuosien tapaan. Oikeudenkäyntikuluja korvattiin liiton ottamasta oikeusturvavakuutuksesta. 2. JÄRJESTÖTOIMINTA 2.1. Jäsenistö Liiton kokonaisjäsenmäärä oli vuoden 2008 lopussa, joista opiskelijajäseniä oli Eläkeläisiä oli 272 ja työttömiä 165 vuoden lopussa. Työttömyysprosentti oli vuoden lopussa 2 %. Jäsenistöstä oli miehiä 36 % ja naisia 64 %. Ammateissa toimivasta jäsenistöstä 62 % toimii julkisella ja 37 % yksityisellä sektorilla. Työnantajasektoreittain he jakaantuivat seuraavasti: Valtio 38 % Yksityinen (yritykset) 27 % Kunta 20 % Yksityinen (järjestöt) 10 % Muut 5 % Lokakuussa 2008 tehtiin työmarkkinakysely, jonka pohjalta laadittiin tutkimusraportti vuoden 2009 alkupuolella. Sen perusteella suuria muutoksia ei jäsenkunnassa edelliseen tutkimukseen verrattuna ilmennyt. Jäsenkunnasta 90 % toimi kokopäivätyössä, 4 % osaaikatyössä ja työttömänä oli 2 % työvoimasta. Työvoimasta 4 % oli perhe-, opinto- tai vuorotteluvapaalla. Kokopäivätyötä tekevän jäsenistön kuukauden keskipalkka oli
7 Jäsenrekrytointiin panostettiin sekä mainoskampanjalla Kauppalehdessä, Taloustaidossa ja Faktassa että kohdistamalla erityiskampanjointia opiskelijoihin ja vastavalmistuneisiin. Liiton toimintaa esitteleviä ilmoituksia julkaistiin opiskelija- ja ainejärjestöjen julkaisussa. Helsingin sekä Turun yliopistojen valtiotieteellisestä tiedekunnasta valmistuneille järjestettiin publiikkien yhteydessä onnittelutilaisuus ja muista yliopistoista valmistuneille lähetettiin onnittelukirje ja liittoa esittelevää materiaalia. Ainejärjestöjen tilaisuuksia tuettiin rahallisesti. SVOL:n paikallisyhdistykset järjestivät erilaisia tapahtumia opiskelijoille yhteensä noin 65 kertaa. Liiton toimintaa tehtiin tunnetuksi muidenkin potentiaalisten jäsenten keskuudessa lähettämällä heille esitemateriaalia. Ikääntymiseen ja eläköitymiseen liittyviä työelämän ongelmia käsiteltiin useissa artikkelissa Valtiotieteilijässä, julkilausumassa sekä käytännön edunvalvonnassa niin neuvottelujärjestökuin yksilötasolla. Niissä käsiteltiin mm. joustavien työaikojen, hiljaisen tiedon siirtämisen, ikäystävällistä työpaikkaa, työssä jaksamista jne Jäsenpalvelut Jäsenpalvelujen ja etujen kartoitus tehtiin loppuvuodesta jäsenkyselyn kautta. Kyselyn tuloksista kerrottiin Valtiotieteilijä-lehdessä ja niitä hyödynnetään toimintalinjoja suunniteltaessa. Liiton toimisto neuvoo jäseniä palvelussuhdeongelmissa puhelimitse, sähköpostitse ja henkilökohtaisissa tapaamisissa. Taloudellinen taantuma lisäsi selvästi neuvontapalveluiden tarvetta vuoden jälkimmäisellä puoliskolla. Jäsenten yhteydenotoissa painottuivat erityisesti yt-neuvotteluihin, irtisanomisiin, lomautuksiin ja työttömyysturvaan liittyvät kysymykset. Toimistoa avustivat oikeudellisten palvelussuhdeongelmien hoitamisessa Asianajotoimisto Viilo & Vainio ja Asianajotoimisto Bützow. Vuoden aikana siirrettiin 11 tapausta asianajotoimistoille hoidettavaksi oikeusteitse. Yksilöllisten neuvojen lisäksi liiton Internet-sivuilla oli tarjolla useita palvelussuhdeasioita käsitteleviä oppaita. Asianajaja Arto Vainio kirjoitti säännöllisesti työlainsäädännöstä sekä palvelussuhdeasioiden ongelmatilanteista Valtiotieteilijä-lehteen. Uutena jäsenpalveluna tuli vuoden alusta Asianajotoimisto Bützowin tarjoama puhelinneuvonta yksityiselämän oikeusasioissa. Liitto on vakuuttanut palkansaajajäsenensä Erityiskoulutettujen työttömyyskassassa. 7
8 Ansiosidonnaista työttömyyspäivärahaa, koulutuspäivärahaa, koulutustukea ja vuorotteluvapaakorvauksia maksettiin vuoden aikana liiton jäsenelle bruttona yhteensä yli 3,5 miljoonaa euroa. Ansiosidonnaisen työttömyyspäivärahan saajia oli yhteensä 525, koulutuspäivärahan saajia 3, koulutustuen saajia 61 sekä vuorotteluvapaakorvauksen saajia 59. Keskimääräinen päivärahan suuruus oli 58. Liitto on ottanut alle 75-vuotiaille jäsenille vapaa-ajan tapaturma-, matka- ja matkatavaravakuutukset AIG:sta. Pohjolasta on otettu vastuu- ja oikeusturvavakuus, jonka piirissä ovat virka- ja työsuhteissa olevat jäsenet sekä opiskelijat. Lisäksi siinä ovat vakuutettuina ne itsenäiset ammatinharjoittajat, joilla ei ole palveluksessa työntekijöitä. Liitolla on yhteistyösopimukset Nordean, Sammon ja OP-ryhmän kanssa. Liiton jäsenillä oli mahdollisuus vuokrata käyttöönsä liiton omistamaa Rukalla sijaitsevaa lomamökkiä sekä lomaosakkeita Pyhätunturilla, Ylläksellä, Rukalla ja Tampereen kylpylässä sekä liiton vuokraamaa lomamökkiä Rukan Purnukylässä. Kuluneen vuoden aikana 68 liiton jäsentä käytti vuokraoikeuksia. CareerStorm valmennusyrityksen kanssa toteutetaan Urapalvelua. Palvelua käytti kuluneena vuonna 50 liiton jäsentä, joista naisia oli 42 ja miehiä kahdeksan. Heistä 46 kävi töissä, työttömiä oli kolme ja opiskelijoita yksi. Jäsenet voivat hakea A-lomien kautta mm. tuettuja perhe- ja virkistyslomia, kuntoremontteja, terveystreffejä, vuokralomamökkejä. A-lomien lomatukea myönnettiin kuluneen vuoden aikana yhdeksälle jäsenelle Jäsentoiminta Liitolla on viisi jäsenjärjestöä: Pirkanmaan Valtiotieteilijät ry, Pääkaupunkiseudun yhteiskuntatieteilijät ry, Suomen Valtiotieteitä Opiskelevien Liitto SVOL ry ja Varsinais- Suomen Valtiotieteilijät - Statsvetarna i Egentliga Finland ry sekä Päijät-Hämeen Valtiotieteilijät ry. Liitto tuki niiden toimintaa myös taloudellisesti. Toimintaa käynnistettiin myös Jyväskylässä ja Kuopiossa on toiminut jo vuosia svallilainen ryhmä. Oulun, Pohjanmaan ja Pohjois-Karjalan alueella on liitolla yhteyshenkilöt. Jäsenjärjestötapaaminen pidettiin Tallinnassa yhdessä liiton luottamusmiesten seminaarin kanssa. Tilaisuuteen osallistui yhdeksän jäsenjärjestöjen ja ryhmien edustajaa. Järjestöt antavat toiminnastaan omat toimintakertomukset Koulutus ja seminaarit Opiskelijajäsenten perehdyttämiseksi työelämään liitto jatkoi mentorointiohjelmia. Vuoden 8
9 alussa alkaneeseen projektiin otti osaa 14 opiskelijaa ja 14 mentoria. Yhteiskuntatieteilijäpäiviä vietettiin marraskuussa. Helsingissä järjestettiin koulutustilaisuus: Valloittava esiintyminen sekä Valtiotieteilijäseminaari, jossa puhuivat kaupunginvaltuutettu Risto Rautava, professori Peter von Bagh, toimittaja Unto Hämäläinen, puheenjohtaja Marja-Liisa Viherä sekä futuristi Elina Hiltunen. Yhteiskuntatieteilijäpäiviä vietettiin myös Tampereella, Turussa ja Kuopiossa Huomionosoitukset ja stipendit Vuoden Yhteiskuntatieteilijäksi valittiin vuonna 2008 toimitusjohtaja VTL Suvi-Anne Siimes. Perusteluissa mainittiin mm., että opettajana, poliitikkona ja elinkeinoelämän edustajana Siimes on tehnyt monipuolisen ja vaiherikkaan uran. Hänen työuransa on osoittanut, että siirtymät työtehtävistä toiseen ja yhteiskuntaelämän osa-alueilta toiseen ovat mahdollisia. Liiton stipendirahastosta myönnettiin seuraaviin tutkimuksiin stipendit Sikke Leinikki 1500 : Korkeasti koulutettujen pätkätyökokemuksia ja Piritta Selin 1000 Aikapulan ja kiireen hallinta palkansaajilla ; Milla Reinilä 300 Fasilitaattorin vaikutuskeinot työyhteisön kehittämisprojektissa, Heikki Korhonen 500 Henkilöstön mahdollisuudet vaikuttaa työyhteisön hyvinvointiin organisaation muutostilanteissa, Janina Vilén 300 Yhteisellä asialla tässä ollaan: ammattiyhdistysliikkeen rooli Suomessa ja Emilia Olkanen 300 Suorahaun haasteet suomalaisilla työmarkkinoilla. Sikke Leinikki sai v myös Akavan myöntämän ja Pohjolan lahjoittaman 4000 :n suuruisen tutkimusstipendin Yhteistyö Liitolla on yhteistyösopimus Suomen Lakimiesliiton kanssa sekä kaksoisjäsenyyssopimukset Tieteentekijöiden liiton ja Professoriliiton kanssa. Lisäksi liitolla on jäsenpalveluja koskeva yhteistyösopimus seuraavien pohjoismaisten liittojen kanssa: Jusek, Danmarks Jurist- och Økonomforbund, Norges Juristforbund, Samfunnsviternes Fagforening i Norge ja Sammfundsøkonomernas Fagforening i Norge. 3. TUTKIMUSTOIMINTA JA VIESTINTÄ 3.1. Tutkimustoiminta Vuoden alkupuolella koottiin raportiksi Työmarkkinatutkimus Loppuvuonna tehtiin 9
10 jälleen uusi koko jäsenistöä koskeva työmarkkinatutkimus. Työmarkkinatutkimuksilla selviteltiin erityisesti jäsenten palkkauksen kehittymistä, sijoittumista työmarkkinoille sekä työaikaa Viestintä Liiton tiedotusvälineinä käytettiin lehtiä, liiton kotisivuja ja sähköpostia. Valtiotieteilijä-lehti ilmestyi viisi kertaa. Numero 3 postitettiin uusille opiskelijoille ja varsinainen opiskelijanumero 4 postitettiin kaikille yhteiskuntatieteitä opiskeleville osana rekrytointikampanjaa. Lehteä toimitti liiton toimeksiannosta MCI Press. Päätoimittajana toimi Elina Moisio sekä liiton yhteyshenkilönä Arja Laine. Vuoden aikana lähetettiin lisäksi toimiala- ja sektorikohtaisia tiedotteita. Yhteistyössä eräiden jukolaisten liittojen kanssa toimitettiin valtiosektorilla työskenteleville lähetettyä neljä kertaa vuodessa ilmestyvää Keppi ja Porkkanaa sekä kuntasektorilla työskenteleville neljä kertaa ilmestyvää Kuntatiimiä. Ulkomailla asuville jäsenille lähetettiin Expatrium-lehti. Yksityissektorin luottamus- ja taustaryhmätehtävissä toimiville lähetettiin YTN tiedottaa yhteyshenkilöille -julkaisua. Mediatiedotteita lähetettiin kuluneen vuoden aikana seitsemän. Tiedotteiden aiheita olivat työvoimareservit ja ikääntyvät työntekijät, korkeakoulujen rakenteellinen kehittäminen, työn ohella kouluttautuminen, liiton puheenjohtajan valinta, Vuoden Yhteiskuntatieteilijä sekä valtion pätkätyöt. Liiton puheenjohtaja Elina Moisio esiintyi Porin SuomiAreenalla Akavan järjestämässä paneelikeskustelussa, jossa pohdittiin vastaako korkeakoulutus työmarkkinoiden tarpeeseen. 4. HALLINTO 4.1. Liittovaltuusto Liittovaltuusto kokoontui kevätkokoukseen ja syyskokoukseen Sääntömääräisten asioiden lisäksi liittovaltuusto antoi molemmissa kokouksissa julkilausuman. Syyskokouksessa liittovaltuusto hyväksyi myös sääntömuutoksen. Ennen kevätkokousta pidettiin liittovaltuuston ja hallituksen yhteinen edunvalvontaseminaari. Syyskokouksessa vieraili tutkija Juha Sainio esittelemässä tutkimustaan Viisi vuotta työelämässä, jossa käsiteltiin yhteiskuntatieteilijöiden sijoittumista. 10
11 4.2. Hallitus Hallitus piti kertomusvuonna 13 kokousta ja yhden työseminaarin Toimisto ja henkilöstö Liiton toimisto sijaitsi osoitteessa Mikonkatu 8 A, Helsinki. Vakituista henkilöstöä vuoden lopussa oli 10, joista kaksi oli työvapaalla. Määräaikaista työvoimaa vuoden aikana oli kaksi Jäsenmaksut Liiton menot katettiin pääasiassa jäsenmaksutuloilla. Ansiotyössä olevien varsinaisten jäsenten ja vakituisesti työssä käyvien opiskelijoiden jäsenmaksu oli 240 euroa, yrittäjien, apurahalla tai stipendillä työskentelevien, EU- tai ETA-maissa työskentelevien sekä kansainvälisissä järjestöissä ulkomailla työskentelevien 120 euroa, työttömien, perhe-, opinto- tai vuorotteluvapaalla olevien, eläkeläisten, ase- tai siviilipalvelusta suorittavien sekä ulkomailla ilman palkkatuloja olevien 50 euroa sekä opiskelijoiden 24 euroa, satunnaisesti työssä käyvien opiskelijoiden 84 euroa sekä yhteisöjäsenten 0 euroa. Jos jäsen oli samanaikaisesti Professoriliiton tai Tieteentekijöiden Liiton sekä Valtiotieteilijöiden Liiton jäsenenä, sai hän kummankin liiton jäsenmaksusta 25 prosentin alennuksen liittojen tekemien yhteistyösopimusten mukaisesti. 5. TALOUSKERTOMUS Liiton jäsenmäärä jatkoi tasaista kasvuaan myös vuonna Kokonaisjäsenmäärä kasvoi noin kolme prosenttia, kuten edellisenäkin vuonna. Jäsenmaksuja korotettiin vuodelle 2008 noin viisi prosenttia. Edelliseen vuoteen verrattuna jäsenmaksutuotot kasvoivat lähes kymmenen prosenttia, euroon. Liiton vuoden 2008 tilinpäätös osoittaa euron alijäämää. Vuoden 2008 varsinaisen toiminnan kulut olivat kahdeksan prosenttia suuremmat kuin vuoden 2007 vastaavat kulut. Vuonna 2008 varsinaisen toiminnan kulut, euroa, ylittyivät kuusi prosenttia talousarvioon verrattuna. Jäsenmaksutuloja saatiin kolme prosenttia enemmän kuin mitä talousarvioon oli arvioitu. Suurimmat ylitykset talousarvioon nähden, euroa, tulivat ostetuista palveluista. Pääasiallinen syy ylitykseen oli liiton lehden lisäjakelu yliopistoille. 11
12 Liiton pitkäaikaiset lainat ovat euroa. Toimitilan ostoon hankittua pitkäaikaista lainaa lyhennettiin euroa. Lyhytaikainen velka, euroa, koostuu luotollisen tilin limiitin lisäksi normaaleista tilinpäätösjaksotuksista. Liiton maksuvalmius on edelleen hyvä. Taseen loppusumma on euroa. Tase on supistunut euroa. Liiton tuleva taloudellinen kehitys näyttää edelleen vakaalta. Jäsenmäärä tullee nousemaan myös lähivuosina. Suurten ikäluokkien jäsenmäärää pienentävä vaikutus ei näyttäisi kohdistuvan kokonaisjäsenmäärään paljoakaan. Liiton euromääräinen jäsenmaksu on edelleen kilpailukykyinen. Liiton tasainen kasvu mahdollistaa laajenevan palvelutarjonnan jäsenistölle. Liiton järjestötoiminnan kehittämiseen on käytettävissä entistä paremmat resurssit. 12
13 LIITE 1 SUOMEN VALTIOTIETEILIJÖIDEN LIITTO SVAL RY LIITTOVALTUUSTO Axel Hagelstam puheenjohtaja Marja Huovari varapuheenjohtaja Antti Aarnio Anja Ahlberg Anna Anttinen Kaarina Auvinen Sanni Grahn Anne Hujala Tuomas Järvinen Merja Kallio-Peltoniemi Mervi Katainen Jutta Keski-Korhonen Markus Kinkku Jaana Koskela Timo Koskimäki Henna Kyhä Kati Lammi Hannu Mahla Tiina Miettinen Heljä Misukka Katri Nokela Pasi Piela Ulla-Maija Rajakangas Aija Salo Emilia Savolainen Martti Simola Matti Simpanen Mia Simpanen Ilkka Wennberg Mari Ylä-Jarkko Varavaltuutetuista liittovaltuuston kokouksissa olivat läsnä Milla Eronen, Wilhelmiina Karikko, Niko Kyynäräinen, Karoliina Kähö, Laura Lindberg, Ari Mattila, Erja Paukkala, Simo Pöyhönen, Riitta Saikkonen-Heinonen, Johanna Sandberg, Mikael Seppälä, Petteri Suominen, Antti Taavila, Alexandra Vartiainen ja Linda Wuoristo. 13
14 HALLITUS Elina Moisio Jussi Salonranta varsinaiset jäsenet. Mikko Eskola Päivi Kiiskinen Krista Virtanen-Olejniczak Marjaana Väisänen liiton puheenjohtaja varapuheenjohtaja varajäsenet: Risto Leskinen Aira Bragge Matti Sonninen Johanna Haahtela TYÖRYHMÄT: STRATEGIANPÄIVITYSTYÖRYHMÄ Aira Bragge Mikko Nikula Ilkka Wennberg Krista Virtanen-Olejniczak Arja Laine puheenjohtaja sihteeri SÄÄNTÖMUUTOSTYÖRYHMÄ Jussi Salonranta Martti Simola Petri Toiviainen puheenjohtaja KOULUTUSPOLIITTINEN TYÖRYHMÄ Päivi Kiiskinen puheenjohtaja Markus Kinkku Timo Koskimäki Ulla-Maija Rajakangas Jarkko Tirronen Marjaana Väisänen Nuutti Pursiainen sihteeri Työryhmä kuunteli asiantuntijoina Johanna Haahtelaa ja Heljä Misukkaa. 14
15 VUODEN YHTEISKUNTATIETEILIJÄTOIMIKUNTA Mikko Eskola Urpo Hakala Hannamaija Helander Klaus Helkama Marketta Luutonen Elina Moisio Ulla-Maija Rajakangas Laura Rissanen JÄSENJÄRJESTÖJEN PUHEENJOHTAJAT Suomen Valtiotieteitä Opiskelevien Liitto SVOL ry Pirkanmaan Valtiotieteilijät ry Päijät-Hämeen Valtiotieteilijät ry Pääkaupunkiseudun Yhteiskuntatieteilijä ry Varsinais-Suomen Valtiotieteilijät ry Maria Ojakoski Hanna Ahonen Sari Niemi Aleksi Henttonen Erja Paukkala TILINTARKASTAJAT Tilintarkastusrengas OY/HTM Kai Salmivuori VTM Olavi Stenfors, varatilintarkastajana VTM Maija Eskola TOIMIHENKILÖT Urpo Hakala toiminnanjohtaja Helka Ahlström toimistonhoitaja Kati Ahtiainen järjestösihteeri (työvapaalla) Arja Laine asiamies Hanna Meriluoto järjestösihteeri Aki Mäkinen opiskelija-asiamies Jukka Nohteri lakimies 9.1. alkaen Nuutti Pursiainen asiamies, 1.5. alkaen neuvottelupäällikkö Pia Ruuska jäsensihteeri Marju Soininen taloussihteeri Petri Toiviainen lakimies työvapaalla (auskultoimassa) alkaen Hanne Mikkonen (sesonkiapulainen) 15
16 LIITE 2 AKAVA RY LIITTOKOKOUS Urpo E. Hakala Elina Moisio Jussi Salonranta Arja Laine (varajäsen) Mikko Eskola (varajäsen) Axel Hagelstam (varajäsen) HALLITUS Urpo E. Hakala (varajäsen) Sosiaalipoliittinen toimikunta Nuutti Pursiainen Työelämän toimikunta Petri Toiviainen (varajäsen) Koulutus- ja työvoimapoliittinen toimikunta Nuutti Pursiainen (varajäsen) Työelämän toimikunnan tutkimus- ja kehittämistyöryhmä Nuutti Pursiainen Opiskelijavaltuuskunta AOVA Heikki Siljamäki (varsinainen jäsen) Jukka-Pekka Rantakokko (varajäsen) AOVAn työjaosto Heikki Siljamäki Aluetoimikunnat Anne Gustafsson-Pesonen (varapuheenjohtaja) Etelä-Savo Elina Siiri (opiskelijajäsen) Keski-Suomi Jaana Koskela, Riikka Peurasaari (opiskelijajäsen) Lappi Hanna Ahonen (puheenjohtaja) Pirkanmaa Marja Huovari, Maria Ojakoski (opiskelijajäsen) Pohjanmaa Auli Oranen-Pyykkönen Pohjois-Karjala 16
17 Päivi Kiiskinen Pohjois-Savo Timo Forstén Satakunta Markus Kinkku Uusimaa Kimmo Lemmetyinen Varsinais-Suomi Toiminnanjohtajien ovaali pöytä Urpo E. Hakala Opiskelija-asiamies/-sihteeriverkosto Aki Mäkinen Tiedottajaverkosto Hanna Meriluoto Kouluttajaverkosto Nuutti Pursiainen Akalex Petri Toiviainen Jukka Nohteri JUKO RY Hallitus Arja Laine (varajäsen) Valtion neuvottelukunta Arja Laine Valtion keskuslakkotoiminta Arja Laine (puheenjohtaja) Kunnan neuvottelukunta Arja Laine (varajäsen) Kunnan KVTES-jaosto Arja Laine (varajäsen) 17
18 YTN RY Hallitus Nuutti Pursiainen (puhe- ja läsnäolo-oikeus) Urpo E. Hakala (puhe- ja läsnäolo-oikeus, varajäsen) Koulutusryhmä Nuutti Pursiainen (puheenjohtaja) Kenttäryhmä Nuutti Pursiainen JEA RY Hallitus Arja Laine Urpo E. Hakala (varajäsen) Valtioryhmä Arja Laine Kuntaryhmä Arja Laine ERITYISKOULUTETTUJEN TYÖTTÖMYYSKASSA ERKO RY Hallitus Nuutti Pursiainen Arja Laine (varajäsen) 18
19 LIITE 3: JÄSENTIETOJA GRAAFISESSA MUODOSSA JÄSENMÄÄRÄN KEHITYS varsinaiset jäsenet JÄSENLAJIT 1998 opiskelijajäsenet VARSINAISET JÄSENET OPISKELIJAJÄSENET 19
20 SUKUPUOLIJAKAUMA 36 % 64 % MIEHET NAISET TYÖSSÄ KÄYVÄ JÄSENISTÖ TYÖNANTAJASEKTOREITTAIN valtio kunta yksityiset yritykset järjestöt muut 20
21 TOIMIASEMAT 4 % 5 % 27 % 64 % johtotehtävät asiantuntijat opetus muut tehtävät TYÖTTÖMYYSKASSALTA KORVAUSTA SAANEET ansiosid. työttöm.pv-raha koulutustuki vuorotteluvapaakorv koulutuspäiväraha 21
22 KESKIMÄÄRÄISET TYÖTTÖMYYS- JA VUOROTTELUVAPAAPÄIVÄRAHAT ,16 47, TYÖTTÖMYYSPÄIVÄRAHA MIEHET VUOROTTELUVAPAAPÄIVÄRAHA NAISET KAIKKIEN ETUUKSIEN MAKSETUT PÄIVÄT TYÖTTÖMYYSPÄIVÄRAHA KOULUTUSPÄIVÄRAHA KOULUTUSTUKI VUOROTTELUKORVAUS MIEHET NAISET YHTEENSÄ 22
23 SUOMEN VALTIOTIETEILIJÖIDEN LIITTO SVAL RY Mikonkatu 8 A, Helsinki Puhelin Faksi Sähköposti 23
TOIMINTAKERTOMUS 2009 SISÄLTÖ Puheenjohtajan katsaus Toimintakertomus 1. Edunvalvonta 1.1. Neuvottelu- ja sopimustoiminta 1.1.1. Julkinen sektori Valtio Kunta Muuta 1.1.2. Yksityinen sektori Yleistä Liittokohtaisia
TOIMINTAKERTOMUS JA TILINPÄÄTÖS 2010 SISÄLTÖ Puheenjohtajan katsaus Toimintakertomus 1. Edunvalvonta 1.1. Neuvottelu- ja sopimustoiminta 1.1.1. Julkinen sektori Valtio Kunta Yliopisto Muuta 1.1.2. Yksityinen
ent. Suomen Valtiotieteilijöiden Liitto SVAL ry
ent. Suomen Valtiotieteilijöiden Liitto SVAL ry TOIMINTAKERTOMUS JA TILINPÄÄTÖS 2011 SISÄLTÖ Uuden nimen ja vahvan kasvun vuosi Toimintakertomus 1. Edunvalvonta 1.1. Neuvottelu- ja sopimustoiminta 1.1.1.
TOIMINTAKERTOMUS JA TILINPÄÄTÖS 2012 SISÄLTÖ Puheenjohtajan katsaus Toimintakertomus 1. Edunvalvonta 1.1. Neuvottelu- ja sopimustoiminta 1.1.1. Yleistä 1.1.2. Julkinen sektori Valtio Kunta Yliopisto Muuta
TOIMINTAKERTOMUS 2013 SISÄLTÖ Puheenjohtajan katsaus Toimintakertomus 1. Edunvalvonta 1.1. Neuvottelu- ja sopimustoiminta 1.1.1. Yleistä 1.1.2. Julkinen sektori Valtio Kunta Yliopisto Muuta 1.1.3. Yksityinen